b"\n_START_ARTICLE_\nCurtis Hanson\n_START_SECTION_\nBiografia\n_START_PARAGRAPH_\nCurtis Hanson comen\xc3\xa7a la seva carrera l'any 1973 amb el film de terror independent Sweet Kill, per\xc3\xb2 fins als anys 1980, despr\xc3\xa9s de quatre films de baix pressupost (com Losin' It, amb Tom Cruise), no arrenca la seva carrera amb la seva entronitzaci\xc3\xb3 a la Directors Guild, sota el padrinatge de Samuel Fuller, Don Siegel i John Cassavetes. Despr\xc3\xa9s de films de baix pressupost i dos thrillers (The Bedroom Window i Males influ\xc3\xa8ncies), coneix la consagraci\xc3\xb3 mundial l'any 1992 amb The Hand That Rocks the Cradle que protagonitza Rebecca De Mornay._NEWLINE_Despr\xc3\xa9s del thriller d'acci\xc3\xb3 The River Wild (1994), amb Meryl Streep i Kevin Bacon, realitza L.A. Confidential, segons James  Ellroy, que li suposa l'Oscar al millor gui\xc3\xb3 adaptat l'any 1998._NEWLINE_En el transcurs dels anys 2000, confirma amb les com\xc3\xa8dies dram\xc3\xa0tiques Joves prodigiosos (2000) - on dirigeix de nou una pl\xc3\xa8iade d'actors de  Hollywood de talent - i A les seves sabates (2005), amb les interpretacions de Toni Collette i Cameron Diaz, com a germanes molt diferents. Per\xc3\xb2 aquest decenni \xc3\xa9s marcat per l'\xc3\xa8xit de critica i comercial, tan  als Estats Units com a Europa, del biopic 8 Mile (2002), amb Eminem en el seu primer gran paper al cinema. Aquest film marca el comen\xc3\xa7ament de la carrera del rapper de Detroit._NEWLINE_L'any 2007, dirigeix Eric Bana, Drew Barrymore i Robert Duvall al drama Lucky You, amb el qual torna tamb\xc3\xa9 a l'escriptura, 10 anys despr\xc3\xa9s de L.A. Confidential. No tornar\xc3\xa0 fins a l'any 2011 al cap del projecte Too Big to Fail, ambici\xc3\xb3s telefilm per a la cadena HBO, on dirigeix un ampli repartiment d'actors de la televisi\xc3\xb3 americana. L'any seg\xc3\xbcent, s'allunya dels universos urbans per realitzar Chasing Mavericks, que segueix la vida del surfer Jay Moriarity. El projecte ser\xc3\xa0 acabat per Michael Apted. Hanson \xc3\xa9s tamb\xc3\xa9 actor, sobretot a Adaptation (2002), on interpreta el marit de Meryl Streep._NEWLINE_Patint una DFT (Degeneraci\xc3\xb3 Fronto-Temporal), malaltia neuro-degenerativa que destrueix els l\xc3\xb2buls frontals del cervell, no treballa m\xc3\xa9s. El 21 de setembre de 2016, \xc3\xa9s trobat mort al seu domicili al barri de Hollywood Hills."